khistorydata/jeongjo-sjw-relations huggingface dataset:
정조 20년
丙辰二月十三日辰時上御重熙堂右副承旨入侍時右副承旨李海愚假注書曺錫中記注官金良倜記事官吳泰曾以次進伏上曰二提學如已來待使之入侍可也賤臣承命出與二提學沈煥之偕入進前上曰吏曹參判李益運其已來待乎賤臣承命出回奏曰已來待於政院矣上曰注書出往問之李周奭停啓之議渠以四寸有不聞之理耶周奭之所犯輕重姑勿論旣是所關莫重則何敢如是耶渠若與聞則似不敢不爲實告矣出入近密者決不可如是矣賤臣承命出傳以益運言回奏曰十一日十餘人往會于左相家略設酒饌而請臣故臣亦往參而終日不聞李周奭停啓等說而罷歸及柳河源事出而後臣始知之臣雖無狀決不當知爲不知且不敢畏怵嚴命以不知爲知自歸誣妄之科云矣上曰似然矣渠若知之似不如是奏對矣卽爲肅謝行公之意出傳可也仍命退諸臣以次退出
정조 20년
行都承旨黃昇源陳疏徑出行左承旨洪義榮奉命進去右承旨李肇源坐左副承旨金啓洛坐直右副承旨李海愚坐直同副承旨宋銓坐注書二員未差假注書曺錫中仕具得魯仕直事變假注書閔命爀仕
정조 20년
李肇源啓曰大司憲徐有臣未肅拜執義李城輔掌令韓光植在外掌令一員持平二員未差監察茶時之意敢啓傳曰知道
정조 20년
李海愚啓曰御營廳來言今日本廳軍兵日次私習云矣敢啓傳曰知道
정조 20년
洪義榮啓曰卽者宗廟署官員來言宗廟永寧殿告由祭廟司四員當爲進參而令李田秀方在拿處現告中無以備員擧行云何以爲之敢稟傳曰欲爲下敎而未果矣酌酒執事査出更捧現告廟司則分揀
정조 20년
傳于洪義榮曰禮房承旨馳詣宗廟永寧殿景慕宮奉審摘奸以來仍詣弘陵奉審摘奸局內諸陵亦爲奉審以來
정조 20년
宋銓啓曰吏曹判書沈煥之參判李益運牌不進推考傳旨今方捧入而開政命下之後如是違牌不卽擧行事甚未安竝更卽牌招何如傳曰允
정조 20년
有政吏批判書沈煥之進參判李益運進參議宋煥箕在外同副承旨宋銓進以成德雨爲大司諫朴瑞源爲司諫韓興裕爲掌令鄭魯榮崔履亨爲持平閔師宣爲獻納李東冕吳翰源爲正言李翊模爲校理徐有鍊爲副校理金熙采爲修撰兪彦鎬爲司饔都提調司譯都提調訓鍊都提調金魯永爲同春秋朴知原爲軍資正
정조 20년
兵批判書具㢞病參判李太亨病參議李東馨病參知兪漢寧入直進右副承旨李海愚進副護軍李喆模副司直李翊模鄭魯榮竝單付
정조 20년
宋銓啓曰玉堂上下番俱空事甚未安今日政新除授玉堂竝待下批牌招以爲推移入直之地何如傳曰允
정조 20년
以李亨正囚單子傳于李肇原曰分揀放送
정조 20년
以校理李翊模牌不進罷職傳旨傳于李海愚曰只推
정조 20년
傳于金啓洛曰坐夜已過享時顧此孺慕無處可伸欲以聖后之思爲思則宜有別異於聖后本家之人以渠生朝之適在是日每加記存且渠所犯不過公罪龍川府竄配罪人徐龍輔特施賜環之典
정조 20년
以黃海監司徐邁修狀啓進上靑魚節序差早尙未捉得限內不得封進惶恐待罪事傳于金啓洛曰勿待罪事回諭
정조 20년
以統制使李得濟狀啓海毒尙未淸淨進上半乾全鰒不得封進惶恐待罪事傳于宋銓曰勿待罪事回諭
정조 20년
以統制使李得濟狀啓海毒熾盛進上生熟鰒不得封進惶恐待罪事傳于宋銓曰勿待罪事回諭
정조 20년
李海愚以弘文館言啓曰新除授修撰金熙采時在京畿楊州地經筵入番事緊請斯速乘馹上來事下諭傳曰依啓
정조 20년
李海愚以二所巡廳言啓曰去夜初更四點量犯夜人前活人署參奉吳載龍執捉依例移送義禁府初更五點量犯夜人禁衛營別武士宋在恒執捉依例移送兵曹之意敢啓傳曰知道
정조 20년
李肇源以義禁府言啓曰二所巡廳啓辭內去夜初更量犯夜人活人署前參奉吳載龍執捉移送本府事啓下矣活人參奉旣非正職則巡廳之移送本府有違法意當該巡將推考吳載龍令刑曹擧行何如傳曰活人署豈有參奉乎不過假銜影職亦不必移送刑曹令監軍兵郞依更數勘放
정조 20년
刑曹啓目粘連古阜郡殺獄罪人林乻朴依前同推期於取服之意分付道臣何如判付啓依回啓施行爲有矣器仗與看證皆不分明此一款更令嚴飭推官出意見査實報來後同推啓本中措辭懸註爲良如敎
정조 20년
刑曹啓目粘連向前黃海監司徐邁修旣已遲晩所當照律是白乎矣係是二品臣曹不敢擅便上裁何如判付啓照律爲良如敎
정조 20년
丙辰二月十四日辰時上御重熙堂左承旨右承旨入侍時行左承旨洪義榮右承旨李肇源假注書曺錫中記注官金良倜記事官吳泰曾以次進伏訖上曰此卽宗廟都提調草記也此非草記之事行首守僕自下治罪事分付可也上曰左相事外議如何耶肇源曰時臺之議以大臣而挽之勸之不可云矣上曰附奏之語聞之乎非劇逆則一番連啓後停啓爲可云者此豈成說乎此所以爲昨日處分矣金領府事昨日臺諫何不發啓云耶肇源曰日久之事故似忘未爲之而特敎處分之後皆以爲聖敎至當矣上曰一番如是處分然後可出究竟亦爲待大臣之道矣三司合啓乃是例事亦豈非官箴之美規乎肇源曰聖敎至當矣上曰因李周奭事思之凡勿揀赦前云者乃是赦前之前字而近皆以赦典書之典與前其意不同矣肇源曰皆不分用而近皆通用矣上曰今番科場果嚴束而講經試官中林濟遠頗受士子之咎責云然否肇源曰濟遠每當事全欠委曲口氣亦甚輕率故今番亦多受責於士子云矣上曰此爲濟遠之長處也人或非之而予則以是取之其文亦可取也肇源曰濟遠以爲嚴科場則可以制民産云矣上曰科場不可不嚴而終無好道理科場之不嚴無過近日故有近日嚴束而此亦出於一弛一張之意亦不可迫急也上曰各道薦單子只可詳載實行不可如表章句樣此意分付可也仍命退承史以次退出
정조 20년
行都承旨黃昇源病行左承旨洪義榮坐右承旨李肇源坐左副承旨金啓洛坐右副承旨李海愚坐直同副承旨宋銓坐直注書二員未差假注書曺錫中仕具得魯仕直事變假注書閔命爀仕
정조 20년
藥房提調鄭存中左副承旨金啓洛啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 20년
李肇源啓曰大司憲徐有臣掌令韓興裕持平鄭魯榮崔履亨未肅拜執義李城輔掌令韓光植在外監察茶時之意敢啓傳曰知道
정조 20년
李海愚啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 20년
李海愚啓曰掖隷之無得作弊徵索於藥院前後飭禁何等截嚴而別監趙富孫徵索藥物於掌務官其所作弊與前無異渠輩之不有飭禁恣意冒犯極爲駭痛司謁常時若能嚴加檢束則寧有此等冒法之弊乎雖以掌務官言之不遵令式任其求索掩置不告今乃現發掖屬之不悛舊習推此可知當該別監令攸司照法重繩司謁及掌務官亦爲科治何如傳曰允
정조 20년
宋銓以內醫院提調意啓曰副提調黃昇源謂有身病今日問安不爲仕進卽爲牌招何如傳曰允
정조 20년
宋銓以弘文館言啓曰本館下番闕直事甚未安修撰金熙采自鄕上來云卽爲牌招入直何如傳曰允
정조 20년
李海愚以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 20년
李肇源以義禁府言啓曰龍川府竄配罪人徐龍輔特施賜環之典事承傳啓下矣徐龍輔卽爲放送事分付該道道臣之意敢啓傳曰知道
정조 20년
領敦寧兪彦鎬箚曰伏以臣向申疾痛之呼特蒙體諒之私得解重任安意將理隨處曲遂無往非恩庶幾賴天之靈漸就蘇息而第臣病狀根柢旣痼形證屢變又値日候乖和進退無常縱獲一兩日少間旋致一兩日復劇轉輾沈綴今已六朔而尙未脫床簀敦銜之祗肅新年之承候迄此稽遲何日不耿結在心而前後闕禮虧分又不止一再祗自伏枕兢惶恭俟誅譴不意昨者伏奉廚院訓局譯院都提調除命優異之寵眷縱切感祝惶蹙之私心尤無容措至於營門提擧之無得疊授自有定式而臣方提擧御營則揆以格例不宜一時兼綰玆敢冒昧仰籲伏乞聖明亟命照例遞改以存公格以安私分焉取進止答曰省箚具悉卿懇春晷向暄可期不日勿藥俟間出肅兼管訓局都提擧之任格例卽然依請許副仍傳曰此批答遣史官傳諭
정조 20년
都承旨黃昇源疏曰伏以臣於憲臺新啓中請勘廟官事竊不勝惶蹙訟罪之忱也向來元朝太室祭享時臣以獻官將事而及其禮畢進詣朝房恭俟禁門放鑰入參廷班仍退歸私次日已過午守僕始來言第十四室奠爵之際有尊所覆爵之事云臣於是始聞其事而繼聞監臺有呈課之擧臣不敢先事自列只俟公議之出末今果憲臣以監臺言至請廟官之勘罪矣夫尊所雖與殿內有異咫尺肅敬之地齋官旣欠祗愼致有僨誤而身爲獻官矇然不知則其不能察飭之失於此益著矣廟官置對今旣蒙允於臺啓則臣之晏然職次實非義分之所敢安略控短章徑出禁扃伏乞聖明亟降威罰以警具僚以安分千萬幸甚答曰省疏具悉卿其勿辭行公
정조 20년
丙辰二月十五日午時上御便殿右副承旨入侍時右副承旨李海愚假注書曺錫中記事官吳泰曾以次進伏上命書傳敎曰今番各陵橡實拾取以內下雇價卽爲所重除弊之意而諸官中獻陵參奉尹覺基擧行極爲勤礪精詳特爲陞敍仍命退承史以次退出
정조 20년
行都承旨黃昇源坐行左承旨洪義榮坐右承旨李肇源坐直左副承旨金啓洛坐直右副承旨李海愚坐同副承旨宋銓式暇注書二員未差假注書曺錫中仕韓致重仕直事變假注書閔命爀仕
정조 20년
宋銓啓曰吏文製述二十日爲之事命下矣處所以何處爲之乎敢稟傳曰吏文製述處所明政門爲之頭辭結語程式果皆熟習乎此試專觀此規預令槐院知委諸文臣俾各看閱吏文程式因此思之內禁衛春等試射重試前爲之之意歲初已有下敎而重試安寶在再明日當先爲試取處所南小營爲之出宮門路依年前勸武科例爲之侍衛則別雲劍外入直爲之試官則依年例春塘臺親臨例爲之係是暫時試取不必備儀隨駕服色黑團領爲之而百官除之只卿宰以上隨駕規矩則閑良鐵箭出身柳葉箭爲之事分付
정조 20년
宋銓啓曰假注書具得魯身病猝重勢難察任今姑改差何如傳曰允
정조 20년
假注書具得魯改差代韓致重爲假注書
정조 20년
傳于黃昇源曰故醫官朴泰均之效勞其可忘乎近以溫泉陪從人收錄事問之泰均之家只有老妻及穉孫云令該曹食物米石衣資木疋從優題給草記其孫月給五斗米待年長直付內局事分付該曹該院
정조 20년
傳于黃昇源曰明日出還宮以衮袍爲之承史以下從上服以常時黑團領爲之試射時改御平戎服只試官以年例試射服色爲之事分付明日係是齋日駕前招搖旗以下諸般旗鼓形名及該營迎接形名一竝除之事亦爲分付
정조 20년
宋銓啓曰明日大駕詣南小營入幕次後王大妃殿惠慶宮問安何承旨進去乎敢稟傳曰同副承旨進去
정조 20년
金啓洛以戶曹言啓曰依下敎故醫官朴泰均家食物米五石錢一百兩衣資木十疋民石魚等各種價錢六十兩題給其孫得聖處月給米五斗今朔爲始限年長逐朔題給之意敢啓傳曰知道
정조 20년
李海愚以兵曹言啓曰今二月十七日武臣堂上朔試射日次而以國忌正日不得爲之之意敢啓傳曰知道
정조 20년
李海愚以備邊司意啓曰頃以濟州三邑還賑穀物足不足更觀民勢登聞之意行會矣卽見全羅監司徐鼎修狀啓則枚擧濟州前牧使李禹鉉謄報以爲本島還民四萬七百三十五口歲後十二巡排比條折米爲一萬四千石而區劃穀合折米一萬二千五百石零內折米一千一百八十三石零以四千口私賑已爲計除則見今實不足折米二千六百八十三石零而今若不爲加請惟事塗抹之計則勢將減付減式而之次以下付還之民自冬至今賴以延活者惟是應抄準之效緣此穀摠之不贍强拔飢口勒減常式誠有所不忍不足條折米二千六百餘石準折加劃云而島民海採春暖以後各歸其業則付還民口自當減除貧丐之出送減得還口牝馬之發賣補得生計私商貿入之穀移轉及別下貿穀等各穀足爲民間資食之助而見今沿邑穀簿罄竭海民之受弊殆有甚於弩末竿頭濟州牧穀物加劃一款今姑置之事請令廟堂稟處矣當初該牧請劃之數準島中三邑民口摠數自昨年初冬至今年麥秋計口計日以米磨鍊故其數至於折米一萬四千石之多道臣狀辭廟堂覆啓皆以所請過多難以準劃爲言而如傷之音惻怛之旨勤勤懇懇非一非再萬包租牟旣出特恩萬緡帑錢旋又別下竝與本道區劃米租及該牧該營之錢貿穀物統而計之則其數恰爲二萬六千餘石牝馬之許出魚藿之轉貿又不在此中開春以後可以傭賃資生者竝許出陸就食則還賑之口亦當減得幾許若使守臣殫誠竭慮細察熟量賑口還戶農糧種子各從多寡推移分排則就此已劃之數亦可以支繼而有裕今觀本牧狀辭則魚藿添穀之數傭賃減口之實都不較計惟以折米之必準初請爲意烏在其守牧之臣悉心對揚無病公私之道乎且念湖南諸邑數年以來積困於轉輸之役而幸賴我聖上一視之澤剩縮別下糧資優給沿民水手郡縣官吏無一受弊之端今當春氣漸舒東作方殷之時又令本道辦送累千石穀物則朝家之軫恤雖極沿邑之爲弊不些以此以彼加劃一款實涉重難道臣之論理請寢誠爲得體該牧所請二千六百八十三石加劃事置之當該牧使李禹鉉所當論責而業已遞勘今姑安徐以前後劃下穀物均一措處於還賑之需無或有一民呼飢失所之患事嚴飭分付何如傳曰不承權輿凡人猶戒之況爲民父母乎在陸民猶不可況島民乎匹夫匹婦之失所猶且不忍況幾萬生靈近止之命乎莫曰已船運者至二萬二千包之多足可濟活二萬六千餘石一包不足致有一人之塡于丘壑則亦可謂之惠乎道臣之持難廟堂之防啓特坐於未見其鶉衣鵠形而然耳若使道臣廟堂易地而處安知加請之不如該牧乎設令魚採之屬有裕於資生魚出於海不卽成穀則其間永晷將何生活予自耽羅告饑之後重溟千里如在目前當食忘餐當寢忘眠久矣顧何惜數千包之穀反孤一島待哺之望乎今玆加請之數終若見塞則將以已船運者僅僅塗抹而飢民之當受二升者必減一升當受一升者必減幾龠如此之際頷顑顚連之患何以保其必無乎然島民民也陸民民也予不忍爲島民重困陸民則移轉不可議到歲初特下內帑錢一萬五千兩之後或慮其更請已有剩數之措置者今又特下木綿五百疋錢四千兩胡椒一百斗丹木三百斤付之新牧使到都會官從長貿取次第輸入期於計日繼巡新牧使使之當日辭朝星火馳進於候風所先將此意播告島民奠厥攸居毋使予有不承權輿之歎可也
정조 20년
傳于金啓洛曰濟州牧使留待
정조 20년
傳于金啓洛曰濟州牧使入侍
정조 20년
備忘記濟州牧使柳師模下直長弓一張長箭一部片箭一部筒兒一箇賜給
정조 20년
金啓洛啓曰江華留守金履翼有稟達事來詣請對矣傳曰有謄錄持來之敎則當來待而已何敢請對乎委折問啓
정조 20년
李海愚以備邊司言啓曰羅里鋪設倉儲穀專爲耽羅一島之民也每値歉荒之時輒有轉運之役而穀物纔入於島涼藿旋出於陸以其涼藿還作穀物換貿自有期限折價亦有定式年年滋長以待不時之需彼此互濟有無相資倉雖在陸實無異於島民之外府則設置法意果何如也而挽近以來爲道臣守臣者全不察飭一任抛置穀物之輸送幾乎無歲無之而涼藿之出來絶未有聞羅里鋪一倉虛設無用而耽羅則一遇歉歲專仰朝家之區劃運輸旣多沿穀漸耗始也源穀之充送中焉船價之計給今則源穀姑舍倂與船價而皆出於各衙門沿民之受弊已無可言而若使島中之官長民人詳知如許事情能無怵然於心況涼是造於手者藿是採於海者所稱土産無是不有者乎其在均島陸備水旱之道不可仍循置之昨年頒下整理穀慈恩所曁特蠲涼藿者固不當擧論而從前許多未收之年久者外再昨年以後入送穀物則使之通計元數待秋成依節目措備涼藿輸送該倉以爲換穀貯留之地而三年條之一時準備不無難辦之慮道臣守臣往復酌量計其穀數量其年條鱗次分排趨期出送無或有如前抛棄之弊每歲末涼藿出送數爻自該牧修成冊上送涼趁藿到付穀物換作形止自該道亦爲區別修成冊上送而年條限以幾年每年限以幾許爲先磨鍊枚報本司如或過限減數又或愆期作穀則當該守臣道臣各以其罪自本司論勘之意申明知委於道臣新牧使今方辭陛亦以此意一體嚴飭知其警勵何如傳曰允
정조 20년
李海愚以摠戎廳言啓曰今此別試武科殿試時本廳所屬三鎭營別驍士直赴中應試應頉人別單書入之意敢啓傳曰知道
정조 20년
李海愚以御營廳言啓曰今二月十七日南小營擧動時依兵曹節目本廳鄕軍四哨領軍千摠張重吉把摠尹孝儉哨官李光玄丁龜泰丁麟泰金禹鼎領赴于摠戎廳都領陣之意敢啓傳曰知道
정조 20년
丙辰二月十六日卯時上御重熙堂左承旨入侍時行左承旨洪義榮假注書曺錫中記注官金良倜記事官吳泰曾以次進伏訖上曰重試應赴人爲幾何云耶義榮曰文臣擧案先捧者近二百人云矣上曰擧案成冊入之可也賤臣承命持入上命義榮書榻敎曰明日擧動時副駕轎及槍劍軍扈衛軍官有廳軍除之挾輦軍八十名以金虎西營軍餉色軍爲之又命書榻敎曰明日南小營親臨試射時摠戎使率御營鄕軍四哨禁衛騎士二番爲先後廂禁軍二番隨駕其餘留營留陣除之仍命退承史以次退出
정조 20년
丙辰二月十六日午時上御便殿右副承旨入侍時右副承旨李海愚假注書曺錫中記事官吳泰曾廣州留守徐有隣直提學李晩秀以次進伏訖上命海愚書全羅監司濟州牧加請狀啓判付訖命退諸臣以次退出
정조 20년
丙辰二月十六日申時上御重熙堂坐直承旨濟州牧使同爲入侍時左副承旨金啓洛假注書韓致重記注官金良倜記事官吳泰曾濟州牧使柳師模諸臣以次進伏訖上曰島中民事誠可矜悶今此擇差予以爲得人固知其善爲而益加殫竭深思全活之策今年運穀之多前所罕有該牧之加請勢不得已而廟堂之防啓亦不可謂無見也適有爲島民措備者故今又別給錢木及椒丹欲使島中無一民捐瘠而此非因以爲例之事也大抵島中王化之所未曁文吏與武守自別往須曉諭此意可也對揚之責宣布之方專在於卿予何多勉雖然島中事情有何所聞者而亦有措劃稟定之事耶師模曰雖或有聞而海外事未敢遙度目下急務莫先於生穀生穀之道惟在於通商賈遷有無此等處雖或任謗冒嫌苟有便民之端不敢拘於形跡而不爲矣上曰從便爲之可也上曰近來涼藿之出來者不多何也師模臣亦未能的知而傳說以爲民皆頷顑不能專力於結涼採藿云矣上曰沿邑之移轉凡幾年矣自朝廷視之則彼亦民此亦民豈有島與陸之別從前涼藿多出之時雖未能當此入之穀簿而亦不無爲陸民之利者近年以來可謂有出而無入此亦不可不相勢着力處也上曰所出錢木出往備邊司與有司堂上眼同領載而今則日已暮矣所受諭書權安於備邊司而歸宿於家待明曉發行可也宣諭文具置之須善往還也命退諸臣以次退出
정조 20년
行都承旨黃昇源坐行左承旨李晩秀未肅拜行右承旨李益運未肅拜左副承旨李勉兢未肅拜右副承旨李海愚坐直同副承旨宋銓坐直注書二員未差假注書曺錫中仕韓致重仕直事變假注書閔命爀仕
정조 20년
大駕詣南小營入幕次後內閣政院玉堂藥房口傳問安答曰知道還宮後內閣政院玉堂藥房口傳問安答曰知道
정조 20년
李海愚啓曰大司憲徐有臣掌令韓興裕持平鄭魯榮崔履亨未肅拜執義李城輔掌令韓光植在外監察茶時之意敢啓傳曰知道
정조 20년
宋銓啓曰明日常參經筵取稟傳曰停
정조 20년
宋銓啓曰來二十一日朝參日次矣敢稟傳曰停
정조 20년
黃昇源啓曰來二十一日輪對日次矣敢稟傳曰當次人先爲受點後日次待令
정조 20년
李海愚啓曰司僕內乘來言捲牕取稟傳曰捲三窓
정조 20년
傳于宋銓曰同副承旨入侍
정조 20년
傳于李海愚曰今日南小營親臨內禁衛出身春等試射時內禁衛武兼李國世貫邊出身李善徽金喆勳武兼申義權部將朴鼎煥額外內禁衛出身李應燮成永喆邊二中竝直赴重試
정조 20년
傳于李海愚曰慕華館訓鍊院係是大小試場及操鍊敎場則川陌溝塍之羅絡棋錯雖關於紀綱此則可謂非今斯今今不必擧論而今日輦路訓鍊院竝與公廨墻垣而頹弊莫甚爲該堂者若皆以乙酉故訓將李章吾之心爲心則寧有是乎其年九月陪駕至院中目覩一新之跡矣今於三十年後見之可謂非復舊時樣此亦堂構之一端烏可無致責乎行公訓鍊院堂上等一竝限一新修補間越俸此後訓鍊院慕華館自戶曹定郞官摘奸限內執頉與不卽修葺者該堂草記論勘
정조 20년
傳于李海愚曰金虎門近處公廨民家所在諸臣以何事留待乎旣有司謁口傳下敎者竝令知悉
정조 20년
傳于李海愚曰試望等擧行該房專管禮房承旨之申退甚爲駭然當該承旨遞差以右位推諉於下位而出去之諸承旨亦爲遞差前望單子入之待開門牌招察任
정조 20년
承旨前望單子入之李晩秀李益運李勉兢落點
정조 20년
以江華留守金履翼狀啓日前上來三轎昨日下去二轎外竝俄到陽川縣一轎不得探知之由已爲馳啓而卽接金浦郡守牒報則十六亥時量一轎又爲過去云而入去形止不得知之仍爲前進事傳于李海愚曰今則所謂三轎來處去處快可知之況昨夜亥時以前皆下去云則沁留之來待命下之後豈可追往更卽上來事回諭
정조 20년
宋銓以禮曹言啓曰親臨文官重試及文科殿試時儀註節目當爲磨鍊而處所臨時更稟事命下矣文官重試與文科殿試處所以何處爲之乎敢稟傳曰文臣重試處所以明政門爲之儒生對擧試取處所以春塘臺爲之可也
정조 20년
李海愚以訓鍊都監言啓曰今二月十七日南小營擧動時因兵曹節目金虎門軍四十名西營軍二十名軍餉色軍二十名把摠李仁默哨官申大益率領挾輦侍衛還宮後各還直所而竝待標信擧行之意敢啓傳曰知道
정조 20년
丙辰二月十七日辰時上詣南小營內禁衛試射入侍時行都承旨黃昇源行左承旨洪義榮右承旨李肇源左副承旨金啓洛右副承旨李海愚同副承旨宋銓假注書曺錫中韓致重記注官金良倜記事官吳泰曾一提學沈煥之直閣李晩秀檢校直閣金勉柱原任直閣尹行恁南公轍檢校待敎徐有榘李始源試官兵曹判書具㢞禁軍別將柳孝源兵曹正郞鄭晩錫以次侍立訖上具翼善冠衮龍袍乘駕轎出萬八門保定門崇智門弘化門由梨峴午橋詣南小營降駕轎升御榻上曰殿座咫尺之地喧聒若此禁喧郞廳爲先拔箭以入上曰騎郞之一二軍色最所擇差而今此禁喧不以軍色劃出乃以遐鄕新到之人苟充兵判事極爲慨然爲先記過可也上曰試射時諸般節次皆令除之試官亦於執鼓取稟後除肅拜直爲升殿可也以下七行刀割海愚曰再明日武臣重試時鐵箭應射員中不能開弦者皆以自不懸錄於單子事預爲分付該院何如上曰依爲之出擧條上出南小營大門由午橋梨峴入弘化門崇智門保定門萬八門還內諸臣以次退出
정조 20년
丙辰二月十七日未時上御重熙堂右副承旨同副承旨入侍時右副承旨李海愚同副承旨宋銓假注書韓致重記注官金良倜記事官吳泰曾以以進伏訖上曰再明日文武重試及別試殿試分所時承旨分排不足假承旨三人差出而明日政院以此意稟告此後則每於如此之時以假承旨差出啓辭永爲前例可也上曰試官望修正乎銓曰未及修正矣上曰禮房承旨事當坐直修正試望而申退何也試官草望入之賤臣承命出傳持入上曰南行假注書草望入之賤臣承命出傳持入上曰重試文臣成冊都數幾何銓曰臣非該房不能知矣上命書傳敎曰再明日重試對擧別試會試例兼殿試諸試官當爲省記入直於試所而應試儒生不過二十九人且値重試兼設當於重試所懸題後儒生入場儒生試官重試試官同爲往宿於明政門帳內臨時先詣試所事預爲分付上敎銓曰何年加資乎銓曰壬子年臣待罪德川時加資爲承旨而其後以分養馬事降資矣上曰降資後爲玉堂乎銓曰然矣上曰承旨後玉堂誠稀貴事也命退承史以次退出
정조 20년
都承旨未差行左承旨林濟遠坐行右承旨李晩秀坐直左副承旨李勉兢坐直右副承旨未差同副承旨尹光普坐注書二員未差假注書韓致重仕吳泰曾仕直事變假注書閔命爀仕
정조 20년
李晩秀啓曰明日再明日殿座相値視事頉稟之意敢啓傳曰知道
정조 20년
李晩秀啓曰今此試官望中時無職名人令該曹口傳付軍職何如傳曰允
정조 20년
傳于李勉兢曰軍士房承旨入侍
정조 20년
傳于李晩秀曰明日殿座時侍臣不可不備員三司中未肅拜及在外人竝許遞政官牌招開政差出
정조 20년
傳于尹光普曰刑曹堂上中禁推人本職遞差今日政差出
정조 20년
傳于李勉兢曰內閣提學箚雖非大段涉禁其中一字不能照檢捧入在院承旨遞差殿試在明違牌承旨許遞俾伸廉隅前望單子入之待下批牌招察任
정조 20년
承旨前望單子入之林濟遠南公轍李晉秀落點
정조 20년
傳于李晩秀曰武承宣何時出牌尙不出肅當該承旨李晉秀遞差家近而年且少者亦甚慢忽尙無動靜當該承旨南公轍亦爲遞差前望單子入之待下批牌招察任
정조 20년
承旨前望單子入之兪漢寧崔獻重落點
정조 20년
傳于尹光普曰右副承旨入侍
정조 20년
吏曹口傳政事安州牧使兪漢寧除授事承傳
정조 20년
傳于李勉兢曰兵曹堂上前望單子入之待下批牌招入直
정조 20년
兵曹堂上前望單子入之宋銓落點
정조 20년
以同副承旨崔獻重牌不進罷職傳旨傳于尹光普曰許遞前望單子入之待下批牌招察任
정조 20년
承旨前望單子入之朴宗來落點
정조 20년
有政吏批判書沈煥之進參判未差參議宋煥箕在外行右承旨李晩秀進以黃昇源爲吏曹參判朴宗來爲大司諫趙章漢爲掌令蔡弘直李重蓮爲持平申絢爲正言李福潤爲校理金熙稷爲修撰具庠爲刑曹判書李喆模爲刑曹參議申光岳爲吏曹正郞
정조 20년
兵批判書具㢞參判李太亨參議李東馨病參知宋銓入直進左副承旨李勉兢進護軍徐有臣洪義榮李益運副護軍成德雨李海愚南公轍金啓洛李肇源副司直韓光植鄭魯榮崔履亨金觀柱副司果金銑李東冕僉知李晉秀竝單付
정조 20년
以江華留守金履翼狀啓臣十七日行到文殊鎭連接中軍金璿所報則當日午時量內司別提領飾轎一座持路文下來是白如可卽爲撤蓋帳還爲出來是如爲白乎等以臣將還營同防守依前各別嚴飭計料事傳于尹光普曰三轎去處意謂究竟昨朝又有下去之一轎云爾則數外有剩到今尤無疑眩之端至於捲帳閱視旣有昨年中軍等郊館回示用軍律之擧則非所可論昨日南營擧措亦出於爲卿不欲橫罹兼爲來頭易爲力之意也昨日回諭未及見之乎依前下敎卽爲上來事下諭
정조 20년
承旨前望單子入之尹光普落點
정조 20년
傳于李勉兢曰前假注書吳泰曾仍察廳任
정조 20년
傳于李晩秀曰明日試事法典所在雖爲之別無事體之所關雨勢姑無霽意雖霽馬路當泥濘重試文武試對擧儒武試退行於再明日事分付
정조 20년
李晩秀啓曰重試文武對擧儒武試退行於再明日事命下而吏文製述亦在再明日字相値何以爲之敢稟傳曰下泉餘響在於此製雖於誓戒之後亦可爲之待下敎更稟
정조 20년
以禁府時囚囚徒傳于尹光普曰在囚部官付過放送禁府都事拿處者亦爲分揀放送其餘諸囚卽爲區別功議勘放後草記事分付
정조 20년
司諫朴瑞源掌令韓興裕獻納閔師宣副校理徐有鍊正言吳翰源修撰金熙采啓曰請寢罪人鄭致達妻出置城外之命依前還發配所亟令王府快正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上請亟寢昧爽以後申禁之命因許捧入未徹之啓特賜允兪以下半行刀割噫嘻痛矣倚毗如彼其隆眷遇如彼其深而孤恩負國未有若蔡濟恭之甚者也向來李周奭之罪犯何如關係何如朝家處分旣出嚴正臺閣論列亦得體例則孰敢容喙於其間而身爲大官指揮時臺遽發停啓之論者是豈常情之所敢出乎嗚呼先大王奉先之大孝我殿下繼志之至誠草木猶感豚魚皆孚則彼是兩聖朝陶甄之人其一毛一髮非其己有而不思對揚罔念圖報乃反力護私黨角勝公議甘自歸於和應背馳之科人心陷溺胡至此極日昨合辭實出公共之輿憤而不敍薄勘曲費慰藉之聖意群情由是而益激大防由是而益壞思之及此凜然寒心請前左議政蔡濟恭依前合啓爲先削奪官官爵門外黜送向來城門至今追思不覺驚駭鸞駕將至魚鑰徑下深夜路次淸蹕久駐此實前所未聞伊時處分曲加酌量分別輕重而至於留都大臣京城事務無不專管則時値回鑾在卽夜色向深固當列置探候恪勤擧行預請慈旨仍留門鑰此是道理之當然事面之得宜而旣不得先時檢察又未能臨機周旋致有此無前之擧歸之以無妄亦罪也謂之以不察而不察亦失也加施不敍至勤於聖敎當發公議尙寂於數旬豈可以事在過境置而不論請前判敦寧金履素爲先削奪官爵門外黜送答曰不允其中三字刀割蔡濟恭事以若眷遇有若處分槪出於尊所重而慮後弊譴罷足矣且況爲日稍久正欲收敍此際見改措語之啓遣辭或多過中然一味相持亦非爲其人之意何待竟日姑爲許施金履素事毋論啓語之當與不當不言三司纔有處分則此啓卽不過奉承傳發啓者前啓之停連時臺時相之有師弟之誼者私室答問尙以爲大關於後弊名以三司合啓近於奉承傳者豈可例批爾等特以新除臺職之故猶異於許久不發啓者之猝地發啓雖不處分此啓斯速停啓
정조 20년
司諫朴瑞源掌令韓興裕獻納閔師宣正言吳翰源啓曰請遲晩後物故罪人啓能亟施孥籍趾賊等凶種快施邦刑養遂獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑措辭見上請物故罪人國榮亟施孥籍之典措辭見上請梟示罪人明謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法措辭見上請承款後物故罪人九宗亟施孥籍之典措辭見上答曰不允
정조 20년
掌令韓興裕啓曰請亟寢秋曹罪人柳師文放釋之命仍令王府設鞫嚴問期於得情快正王法措辭見上請寢李汝節定配之命更令王府嚴覈取服施以當律措辭見上答曰不允柳師文事此非相持者斯速停啓
정조 20년
司諫朴瑞源獻納閔師宣正言吳翰源啓曰請金甲島爲奴罪人克觀古今島爲奴罪人克泰更令王府嚴鞫得情快正王法措辭見上請逆賊尙魯亟施孥戮之典措辭見上請亟寢秋曹罪人柳師文放釋之命仍令王府設鞫嚴問快正典刑措辭見上請島配罪人李周奭更令王府拿致加刑限己身島配雖有赦典永勿擧論措辭見上答曰不允柳師文事此非相持者斯速停啓
정조 20년
傳于尹光普曰以若眷遇有若處分出於尊所重慮後弊啓批已及之大抵所重至重眷遇有不暇顧然示此意足矣豈在於爲日之遠近且於昨日事不欲連累於人下僚猶然況大官乎領相受長暇右揆適在外昨日事之在於昨日旣有商量者存則收敍之遲待今日蓋亦曲爲地者律名稍重而係是爲所重之事先施一命無損禮待欲遂初意何可踰日乎前左議政蔡濟恭罪名一竝還收遣史官馳傳命召而仍以入城之意傳諭
정조 20년
記注官安經心書啓臣敬奉聖諭馳往傳諭于西部龍山坊桃花洞外契議政府左議政蔡濟恭所住處則以爲臣罪臣自知之雖病廢尸居問其職則時相也時相之不得與時臺私自往復臣非不知島配齋郞之事關莫重罪在罔赦臣非不知我殿下奉先思孝夙夜洞屬遹追先大王至孝至誠臣非不知而乃於私室與時臺酬酌雖無勸成停啓之事而特以初啓中限死加刑等句語有非臺閣之所宜發口者故乃以此等啓何可謄傳爲言畢竟時臺之惹鬧雖非臣勸成與勸成顧何間也臣之罪上而爲先大王我殿下之兩朝罪人下而貽中書無前之羞恥此殆臣死期將迫天奪其魄之致也絲綸渙發至以後弊凜然爲敎旨哉王言臣雖被嶺海斧鉞之律惟當爲法受罪更何言哉三司公議轉益嚴峻臣之待罪江郊猶屬偃便方擬走伏鄕陬恭俟金木卽於夢寐所不到史官馳到江上傳宣別諭開示旣嚴且溫罪名乍允旋收嗚呼此何恩數此何眷遇臣雙擎百拜只有血淚被面而已至若下端以昨日事反復爲敎者在臣身實爲父母生我顧我復我之恩而以聖上天地日月光明正大之學言之或恐有嫌於以直養而充塞兩間之義也臣以受恩如天之身抱愛君如父之心敢於附奏贅容他喙臣罪至此尤合萬死御符至重不可蹔安於罪纍之所玆敢冒萬死還納瞻望宸極神精飛越不知所云云矣敢啓答曰知道更遣史官傳授命召還就京第後書啓
정조 20년
司諫朴瑞源掌令韓興裕獻納閔師宣正言吳翰源啓曰臣等俱以無似本不合於淸朝耳目之任而除拜見職適在於不言三司處分之後故臣等他不暇顧章皇出肅聯陳當發之啓粗效一日之責矣伏承批旨滿紙辭敎誨責備至至以奉承傳爲敎臣等聚首相顧滿心慙恧以此情踪何可一刻晏然於臺次乎請命遞斥臣等之職答曰勿辭
정조 20년
尹光普啓曰司諫朴瑞源掌令韓興裕獻納閔師宣正言吳翰源一日再啓煩瀆退待勿論之意敢啓傳曰知道新除授臺諫牌招處置
정조 20년
李勉兢以都摠府言啓曰今日入直內三廳武兼禁軍及軍兵等當爲中日習射而雨勢如此不得爲之之意敢啓傳曰知道
정조 20년
李晩秀以內醫院都提調提調意啓曰內醫金進源陞差御醫事命下矣依下敎內醫金進源陞差御醫之意敢啓傳曰知道
정조 20년
李晩秀以兵曹言啓曰內禁衛將李章漢身病猝重時月之內無望供職呈狀乞遞實病旣如是則宿衛領軍之任不可久曠改差何如傳曰允
정조 20년
李勉兢以兵曹言啓曰依下敎宣傳官李時晦決棍十度之意敢啓傳曰近來參下新進之行步無異於玉堂學士比之傳命之注書反爲遲緩寧有如許紀綱乎更或不悛則行首宣傳官承傳宣傳官嚴棍充軍以此嚴飭承旨若嚴飭又卽論罪則豈有是弊此後更加嚴飭可也
정조 20년
李勉兢以兵曹言啓曰龍虎營待年軍沈鳳養今月十六日抱川松石隅近處小豹虎一頭私獵捉得以納故依例封進而取考軍兵施賞前例則先殺軍三升一疋木綿二疋布子一疋而待年軍則例陞元軍矣今此沈鳳養係是待年軍依他例元軍陞實之意敢啓傳曰知道卿處賜給脛骨與之從兄可也
정조 20년
李勉兢以一所巡廳言啓曰去夜初更五點量犯夜人幼學柳宬喆報捉依例移送秋曹之意敢啓傳曰知道
정조 20년
李勉兢以二所巡廳言啓曰今月十三日初更四點量犯夜人吳載龍令監軍兵郞依更數勘放事命下矣依傳敎吳載龍決棍十度後放送之意敢啓傳曰知道
정조 20년
李勉兢以兵曹言啓曰今二月十三日二所巡廳犯夜被捉禁衛營別武士宋在恒依更數嚴棍十度之意敢啓傳曰知道
정조 20년
李勉兢以刑曹言啓曰因一所巡廳啓辭去夜初更量犯夜人幼學柳宬喆移送秋曹事命下矣依更數柳宬喆決笞三十度放送之意敢啓傳曰知道
정조 20년
尹光普以義禁府言啓曰在囚部官等附過放送禁府都事拿處者亦爲分揀放送其餘諸囚卽爲區別功議勘放後草記事命下矣尹心約李玄始禹成模鄭文綏尹鉉東徐興輔等附過放送朴正圭分揀放送而徐有榘本府議啓內身在直中問安啓辭不爲書待至有請出承傳色還入之擧事未前有極爲可駭以此照律罪朴思弼傳旨內崔鴻漸孔道弘雖甚可駭何異於向者關東人冒稱嘉善大夫兵曹判書乎專由道臣守令之不能照檢之致拿問嚴處罪取考律文則大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖矣徐有榘朴思弼各杖八十收贖奪告身三等而徐有榘曾祖宗玉揚武原從功臣朴思弼十四代祖仲孫靖難功臣云竝功減一等各杖七十收贖奪告身二等放送李景壽本府議啓內還餉舊逋已經勘斷不必更論辛亥還穀渠旣分給迫歲遞任而不能了殺以致尙此虛留則今不可以未及勘簿有所寬恕以此照律罪取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣李景壽杖一百收贖告身盡行追奪而其曾祖世瑾揚武原從功臣云功減一等杖九十收贖奪告身四等放送何如傳曰允
정조 20년
尹光普以刑曹言啓曰因承政院啓辭徵索藥物之別監照法重繩不能檢飭之司謁掩置不告之掌務官亦爲科治事命下矣取考律文則大明律制書有違條有曰凡奉制書有所施行而違者杖一百不應爲條有曰凡不應得爲而爲之事理重者杖八十依此律別監趙富孫決杖一百司謁韓相謙掌務官金進源各杖八十之意敢啓傳曰知道掖隷之俾不得接足於藥院近處無敢以纖毫之物徵索卽御極以後一副當規模則近頗解忸至入於日前摘奸莫曰微物所犯甚大豈可例杖卽放令亞堂箇箇考察嚴杖照律定配大抵內醫與引儀同是中庶之職而御醫則所重自別若有科罪例皆囚之王府囚亦不得請刑用文侍從武宣傳例觀此草記以決杖八十爲辭然則日前聯疏之本意何相反也法不可自下彼此而低仰卿等禁推內局亦有御醫內醫之層分則獨於引儀烏可不然此後兼引儀以上用內醫例拿囚於王府假引儀則以雜歧例自本曹擧行沈憲永下敎之下圖囑謀免之罪亞堂朝房開坐限直招嚴杖捧遲晩草記可也
정조 20년
尹光普以刑曹言啓曰因本曹草記批旨內掖隷之俾不得接足於藥院近處無敢以纖毫之物徵索卽御極以後一副當規模則近頗解忸至入於日前摘奸莫曰微物所犯甚大豈可例杖卽放令亞堂箇箇考察嚴杖照律定配大抵內醫與引儀同是中庶之職而御醫則所重自別若有科罪例皆囚之王府囚亦不得請刑用文侍從武宣傳例觀此草記以決杖八十爲辭然則日前聯疏之本意何相反也法不可自下彼此而低仰卿等禁推內局亦有御醫丙醫之層分則獨於引儀烏可不然此後兼引儀以上用內醫例拿囚於王府假引儀則以雜歧例自本曹擧行事命下矣依下敎別監趙富孫箇箇考察各別嚴杖一百後慶尙道彦陽縣定配所卽爲押送御醫金進源之於掖隷徵索時掩置不告之罪自臣曹法不當科治移義禁府處之何如傳曰知道別無可問之端後勿與授之意嚴飭放送可也
정조 20년
尹光普以刑曹言啓曰因本曹草記批旨內沈憲永下敎之下圖囑謀免之罪嚴杖捧遲晩草記事命下矣依傳敎前引儀沈憲永各別嚴杖箇箇考察反覆究問至於三十度而其所圖免之狀一辭發明終不直招者究厥情狀萬萬巧惡更加嚴杖期於取服何如傳曰遲晩之前決不止杖況嚴杖之意豈特爲圖囑謀免而已所關不輕嚴杖不服當嚴刑取招嚴刑不服又當限直招期於立法而後已卿認以爲弄擧而歇杖乎爲先加杖限三十度捧直招草記
정조 20년
尹光普以刑曹言啓曰因本曹草記批旨內遲晩之前決不止杖況嚴杖之意豈特爲圖囑謀免而已所關不輕嚴杖不服當嚴刑取招嚴刑不服又當限直招期於立法而後已卿認以爲弄擧而歇杖乎爲先加杖限三十度捧直招草記事命下矣依傳敎罪人沈憲永更加各別嚴杖三十度究問則招內以爲當初決杖命下之後金吾與秋曹之受杖杖固一也而自以卑微之類獲忝朝官則秋曹受杖不如金吾決罪之爲朝官貌樣故私心不能無彼此趨避之意而至於圖囑一款實無所犯云矣今以渠招觀之金吾秋曹旣有趨避之心則其不能順受天命恭俟處分卽此可知圖囑一款亦是次第間事而終始抵賴固已痛惡緣渠犯科以致所關之不輕則此一款尤合罔赦之科不可以杖問取服各別嚴刑期於得情而屢煩飭敎之下不能捧直招以聞臣不勝惶恐之意敢啓傳曰卿則姑爲退去後坐起時加杖二十度草記可也
정조 20년
領議政洪樂性箚曰伏以臣以下四行刀割日前辭單反承溫音旣諭以無異長暇又許以數朔攝養恩旨鄭重逈出尋常臣伏地擎讀且惶且感不知癃耋賤臣何以得此於天地父母也在臣分義固當銜恩頌德蹙伏恭竢不敢復爲煩瀆之計而第臣昏耗冒據重任不能明義理而扶彝倫將見國不得爲國而人不得爲人則寧不凜然而心寒乎哉且況年迫八耋氣血枯涸形衰病癃已成沈痼旣耗之神識安可望其復完已澌之精力不可得以復强則其決不可以時月調治而望其差復也亦已明矣玆不得不重犯猥越之誅仰瀆崇嚴之下伏乞聖明念相職之不輕察臣懇之至切特垂體諒之私將臣本兼諸任亟許一倂遞改俾上而無曠官之嘆下而免冒位之罪以卒生成之澤得遂優游之願千萬幸甚取進止答曰省箚具悉卿懇昨於路次累言之矣旣非獲已亦屬遂事何必更有云云且況期於慣習昨年亦有設言於卿等者卿須安心依前批穩攝仍傳曰此批答遣史官傳諭以下六十一行半刀割
정조 20년
都承旨黃昇源疏曰伏以臣卽接小報以諸僚之循例申退至降特遞之命矣夫申牌纔報退出禁門之時臣實居先而諸僚則俱是隨臣之後也今於郵罰之下使諸僚皆被鞶褫而臣獨倖逭豈不誠萬萬惶悚哉且臣猥以庸陋忝叨見職院中之事例一無修擧前後恩除徒積瘝厥之懼而矧此與諸僚同其退而不同其罪尤豈私分之所安哉束帶聽漏之際伏見傳敎下者不敢如例仕進冒控短章仰請譴何伏惟聖慈亟降明旨重勘臣不職之罪以安私分不勝幸甚臣無任云云
정조 20년
以都承旨黃昇源上疏傳于尹光普曰名以處義則無大無小各有適當底道理不當處義而處義大關分義昨日承宣處分卽不當申退而申退之罪也都承旨例無坐直之事則此疏何爲屑越甚矣還給承旨無牌則無時不得入來而此等承宣何可出牌乎以下十二行半刀割
정조 20년
丙辰二月十八日午時上御重熙堂右副承旨入侍時右副承旨兪漢寧假注書韓致重記事官馬思人記注官安經心以次進伏訖上曰臺諫入來則何不傳啓乎漢寧曰方欲傳啓而未及爲之矣上曰臺啓入之賤臣承命出傳持入上命書批答命書傳敎曰中官李春洽朴成杓令該府定配又命書傳敎曰中官金始采放梁濟漢拿處上曰昨日事果何如耶漢寧曰臣意則以一提學沈煥之之箚爲是矣上命書傳敎曰當該承旨安州牧使除授使之卽刻辭朝倍道赴任若或愆限令道臣狀聞命書榻敎曰承旨前望單子入之待下批牌招察任命退承史以次退出
정조 20년
行都承旨蔡弘履別入直行左承旨林濟遠坐直行右承旨李晩秀別入直假承旨李益運別入直左副承旨李勉兢別入直假承旨李肇源別入直金啓洛別入直金祖淳別入直右副承旨朴宗來別入直同副承旨尹光普坐直注書二員未差假注書吳泰曾仕直具得魯別入直事變假注書閔命爀仕
정조 20년
尹光普啓曰大司憲徐有臣未肅拜執義李城輔在外掌令趙章漢持平李重蓮蔡弘直傳旨未下掌令韓興裕引避退待監察茶時之意敢啓傳曰都憲與山林外未肅拜在外臺諫許遞前望單子入之待下批牌招使卽處置仍令殿試時押班
정조 20년
尹光普啓曰卽伏見慶尙監司李泰永因吏曹關宣召人上來與否狀啓則傳敎內遞給二嶺人之二字疊書以給字勤諮之諮字書以儲字莫重下敎有此誤書者已極未安而下段口傳政一句語不成文理大違體格曹關之有此錯謬道臣之不能照檢俱不可無警原狀啓今方捧入而當該發關堂上及該道臣竝推考何如傳曰嶺南素稱士夫之鄕則以不成文理之誤書者頒示豈非朝廷之羞恥其委折問于該曹使之首實草記後該堂論勘而該道臣處書目嚴題査問狀啓還下送可也
정조 20년
兩司前望單子入之大司諫李義綱掌令吳鵬南持平金宗發落點
정조 20년
傳于李勉兢曰訓局都提擧間雖出代無異於未出代前都相仍任
정조 20년
韓致重赴擧代南正和爲南行假注書
정조 20년
吳泰曾赴擧代朴性奎爲南行假注書
정조 20년
事變假注書閔命爀赴擧代嶺南宣召人柳尋春添書落點
정조 20년
柳尋春奉命代趙鎭球爲南行事變假注書
정조 20년
李勉兢啓曰今此試望中時無職名人令該曹口傳付軍職何如傳曰允
정조 20년
李晩秀啓曰明日重試文武科殿試對擧別試文武科殿試時試所承旨當爲分排進去依近例假承旨差下以爲備員擧行之地何如傳曰前承旨李益運李肇源金啓洛金祖淳假承旨差下牌招察任試所承旨望筒卽爲書入
정조 20년
傳于李勉兢曰以薦單事飭敎未幾幺麽注書望又敢爲此駭然之習日前摘奸初曰無頉旋捉五司其時欲爲嚴處而更觀前頭之意有所下敎矣渠之所爲又復若此意謂勤幹欠誠若此望筒勿施令他注書擬入雖已點下其在必革舊習之道當該假注書曺錫中不可不嚴處黃土權管差定當日下送
정조 20년
兵曹口傳政事黃土歧權管單曺錫中
정조 20년
事變假注書閔命爀書啓臣敬奉聖諭馳往傳授命召于西部龍山坊桃花洞外契議政府左議政蔡濟恭所住處則以爲情勢惶蹙無路轉動云矣臣旣承還就京第後書啓之命而大臣今不還第姑爲仍留之意敢啓傳曰更當傳諭爾則先爲入來
정조 20년
尹光普啓曰議政府左議政蔡濟恭又使錄事來納命召何以爲之敢稟傳曰昨諭略言之且今使行有詢問者安心入城事更令史官傳諭仍傳命召
정조 20년
記注官安經心書啓臣敬奉聖諭馳往傳授命召于西部龍山坊桃花洞外契議政府左議政蔡濟恭所住處則以爲臣罪戾未勘職名如舊至恩雖切感泣私悰益復惶蹙去就一節今無可論恩敎之下萬無蠢動之望惟願速被嚴誅以正孤恩負國之罪而已云矣敢啓答曰知道待齎去命召史官復命更當敦諭矣
정조 20년
朴宗來啓曰左議政蔡濟恭又使錄事來納命召何以爲之敢稟傳曰卿何若是使事詢問亦有關係須卽入城事遣史官傳諭仍傳命召與之偕入
정조 20년
傳于朴宗來曰侍從堂上堂下違牌坐罷人敍用
정조 20년
朴宗來啓曰吏曹郞廳來言承旨有闕政事取稟傳曰前望單子入之待下批牌招察任
정조 20년
承旨前望單子入之蔡弘履尹行恁落點
정조 20년
蔡弘履啓曰明日殿座承旨不可不備員未差之代政官牌招開政差出待下批仍卽牌招察任何如傳曰前望單子入之待下批牌招察任
정조 20년
承旨前望單子入之李魯述落點
정조 20년
蔡弘履啓曰明日殿座承旨不可不備員而右副承旨李魯述在外何以爲之敢稟傳曰許遞前望單子入之待下批牌招察任
정조 20년
承旨前望單子入之尹光顔落點
정조 20년
蔡弘履啓曰明日殿座承旨不可不備員而新除授承旨尹光顔在外何以爲之敢稟傳曰許遞前望單子入之待下批牌招察任
정조 20년
傳于李勉兢曰當該注書汰去前假注書具得魯仍察廳任
정조 20년
傳于林濟遠曰未肅拜刑曹判書許遞前望單子入之
정조 20년
刑曹判書前望單子入之尹師國落點
정조 20년
傳于尹光普曰新除授刑曹判書牌招察任
정조 20년
兵曹口傳政事大護軍具庠
정조 20년
朴宗來以吏曹言啓曰今月初二月以嶺南宣召人南基萬李萬運柳尋春張胤宗催促起送之意自臣曹關飭慶尙監營矣卽接該監司李泰永移文則尙州居進士柳尋春已於昨年十二月十九日發行寧海居前佐郞南基萬柒谷居前都事李萬運發行與否自該邑尙未報來仁同居參奉張胤宗今年爲七十四歲而氣力衰盡八載嬰疾轉側須人不得上去云矣敢啓傳曰知道以湖南飭諭批旨亦爲措辭關飭參奉張胤宗果難强迫則不可虛縻職名本職姑爲改差仍付軍職令該道特給今朔之祿以示念先正之意日暖後如可上來則上來然又難强軍職狀聞減下事分付道臣湖南則薦剡者三人宣召者又有人而本道尙無言大抵此道臣自在海藩其所擧行全沒嚴畏之意凡有朝令慢忽莫甚雖付含容之科寬假已久而惟不知悛則獨不畏邦有常憲乎第以此意嚴問草記可也
정조 20년
以正言持平前望單子傳于李勉兢曰嶺南宣召人前佐郞南基萬前都事李萬運除授乘馹上來事下諭
정조 20년
吏曹持平李萬運正言南基萬除授事承傳
정조 20년
以司諫朴瑞源獻納閔師宣正言吳翰源掌令韓興裕牌不進罷職傳旨傳于尹光普曰只推更爲牌招
정조 20년
以江華留守金履翼狀啓殿試進定日字該曹更無知委臣亦不能致察本府直赴人等或有未及赴試之歎惶恐待罪事傳于李勉兢曰豈有如許事體其在嚴科場重國試之道不可歇勘卿與該堂事過後令廟堂草記勘罪不爲待令之武士非渠之罪雖或未及於畢試前特爲許付於榜末以爲唱第之地
정조 20년
李晩秀以兵曹言啓曰因承政院啓辭臣曹發關堂上及慶尙道臣推考事批旨內嶺南素稱士夫之鄕則以不成文理之誤書者頒示豈非朝廷之羞恥其委折問于該曹使之首實草記後該堂論勘而該道臣處書目嚴題査問狀啓還下送可也事命下矣臣曹之奉承傳敎關移該道時誤書莫重傳敎字句而又其跋誤全不成說大違關文格例至於喉院之請推致勤首實草記之批敎其時行關臣煥之以長官擧行不能審愼之失不勝惶恐之意敢啓傳曰在西銓也任他吏奸又於本曹不但若此而已做錯皆在於該道藩閫者大是不察卿則爲先從重推考可也
정조 20년
朴宗來以吏曹言啓曰今正月二十五日以湖南宣召人繕工監副奉事魏伯珪卽爲起送之意自臣曹關飭全羅監營矣卽接該監司徐鼎修移文則魏伯珪呈單內犬馬之齒今亦七旬而自昨年臘月又得重病添以眩暈委頓床次轉側須人以此病狀末由登程姑觀病差日暖馳進肅謝以伸微忱云魏伯珪雖爲薦剡之儒士與抄選經筵之人逈有差等則乃敢以姑觀病差日暖馳進等語附陳於下段者揆以體例甚爲僭妄而該道臣只依其言登諸狀聞之文字者亦涉不審該道臣徐鼎修推考伯珪使之催促登程何如傳曰允朝廷莫嚴者體例而旣非徵招之列則所對殊甚未安而遠人生疎足可容恕此後令道臣申諭體例於宣召諸人事嚴飭道臣處可也
정조 20년
李晩秀以禮曹言啓曰今二月二十五日重試及別試放榜時親臨與權停例何以爲之而處所以何處擧行乎敢稟傳曰明政門當親臨爲之以此分付可也
정조 20년
李晩秀以弘文館言啓曰新除授修撰金熙稷時在慶尙道安東地經筵入番事緊請斯速乘馹上來事下諭傳曰依啓
정조 20년
李勉兢以兵曹言啓曰卽接南所衛將具壽民牒報則賓廳南簷咫尺地古木一株因雨顚仆簷瓦略干破傷云顚仆古木依例令該所斫去簷瓦破傷處令該曹待開霽卽速修改之意敢啓傳曰知道
정조 20년
李勉兢以兵曹言啓曰今二月二十日文臣朔試射日次而殿座相値不得爲之之意敢啓傳曰知道
정조 20년
李勉兢以兵曹言啓曰直赴殿試奉承傳別武士鄭光周等一百四十一人會試人馬兵蔡齊奉等五十八人隨其錄名許赴於明日殿試之意敢啓傳曰知道
정조 20년
李勉兢以訓鍊都監言啓曰今此對擧別試武科時武藝廳中直赴會試人別單書入之意敢啓傳曰知道
정조 20년
李勉兢以訓鍊都監言啓曰依下敎平壤居回榜人金德謙處宴需米三石木綿五疋考例助給之意敢啓傳曰知道
정조 20년
李勉兢以禁衛營言啓曰依下敎平壤回榜人金德謙處宴需米三石木錦五疋考例助給之意敢啓傳曰知道
정조 20년
李勉兢以御營廳言啓曰依下敎平壤居回榜人金德謙處宴需米三石木五疋依例助給之意敢啓傳曰知道
정조 20년
朴宗來以訓鍊都監言啓曰今二月二十日文武官重試及對擧別試殿試時因兵曹節目金虎門軍七十名把摠李琦鉉哨官李重葉率領明政門外設布帳外排立廣智營軍六十名哨官金應潤率領春塘臺下設布帳外排立東營軍四十五名哨官金性濈集春營軍四十名哨官鄭率領弘化門外左右邊列立雜人一竝嚴禁事畢後各還直所而竝待標信擧行之意敢啓傳曰知道
정조 20년
朴宗來以御營廳言啓曰今二月二十日明政門親臨重試文科殿試春塘臺親臨對擧別試文武科及重試武科殿試時依兵曹節目銅龍門入直軍四十名內除營直五名該入直哨官李光玄率領仍直其餘三十五名哨官崔鳳興率領明政門設布帳外排立弘化門入直軍五十七名內除營直五名該入直哨官金禹鼎率領仍直其餘五十二名哨官印時彦率領春塘臺下設布帳排立事畢後各還本處入直而竝待標信擧行之意敢啓傳曰知道
정조 20년
朴宗來以御營廳言啓曰本廳把摠李煥身病甚重勢難察任改差何如傳曰允
정조 20년
尹光普以刑曹言啓曰依下敎兩司奇別書吏方羲奎廣州府舞童島定配所卽爲押送之意敢啓傳曰知道
정조 20년
掌令吳鵬南啓曰司鍊朴瑞源掌令韓興裕獻納閔師宣正言吳翰源以臣等俱以無似本不合於淸朝耳目之任而除拜見職適在於不言三司處分之後故臣等他不暇顧章皇出肅聯陳當發之啓粗效一日之責矣伏承批旨滿紙辭敎誨責備至以奉承傳爲敎臣等聚首相顧滿心慙恧以此情踪何可一刻晏然於臺次乎引嫌而退晩始發啓實緣新除不可以此輕遞言官請司諫朴瑞源掌令韓興裕獻納閔師宣正言吳翰源竝出仕答曰依啓以下三十五行刀割
정조 20년
行都承旨蔡弘履坐行左承旨林濟遠坐行右承旨李晩秀坐直左副承旨李勉兢坐直右副承旨朴宗來坐同副承旨尹光普坐注書二員未差假注書吳泰曾仕具得魯仕直事變假注書閔命爀仕
정조 20년
藥房提調鄭存中副提調蔡弘履啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 20년
李勉兢啓曰備邊司郞廳來言今日賓廳日次而殿座相値不得來會云矣敢啓傳曰知道
정조 20년
李勉兢啓曰御營廳將官來言今日本廳軍兵日次私習云矣敢啓傳曰知道
정조 20년
朴性圭奉命代以吳慶元爲南行假注書
정조 20년
趙鎭球在外代以兪殷柱爲南行事變假注書
정조 20년
傳于李晩秀曰孝陵參奉張胤宗之代令該曹口傳差出
정조 20년
吏曹口傳政事以柳尋春爲孝陵參奉
정조 20년
假注書柳尋春書啓臣敬奉聖諭馳往傳諭于西部龍山坊桃花洞外契議政府左議政蔡濟恭所住處則以爲臣於病伏俟勘之中半夜江村史官馳傳聖諭驚惶感激益無措躬之所臣之孤恩負國合被重誅臣自知之何待公議負罪而未蒙當律趨召而還入脩門國體臣分寧有是理恩旨之下無以奉承惟願速就金木之典而已云矣臣旣承偕入之命姑爲仍留之意敢啓傳曰知道雖難遽然造朝亦何久處江干安心入城事遣史官傳諭期於偕入京第命召必當入來如逢於路上偕來史官還爲齎去事分付爾則先爲入來
정조 20년
傳于李晩秀曰園底武士府內武士試射及親軍衛朔試射賞格依後錄分給而今日殿試已爲設場直赴殿試之類除殿試當付榜末直赴會試之類卽爲起送則當追後親試入格者亦付榜末同爲唱第此意卿其知悉依後錄擧行而直赴帖自政院與有旨成送卿其祗受事下諭于水原留守
정조 20년
南行假注書朴性圭書啓臣敬奉聖諭馳往傳諭于西部龍山坊桃花洞外契議政府左議政蔡濟恭所住處則以爲臣之息偃江干已是刑政之失於太寬由江干而入京第是豈擬議之事乎恩旨屢降轉動無路惟願速被嚴誅而已云矣臣則旣承偕來之命姑爲仍留之意敢啓傳曰知道
정조 20년
以京畿監司金文淳狀啓果川縣監金履裕罷黜事傳于尹光普曰情勢自情勢所重自所重往役義重白衣亦從事出場之前雖不可以守令自居仍留役所以待竣事有何不可乎已以兼帶哨官令壯帥發送董役此狀啓還下送邑務則姑令定兼官代察事回諭
정조 20년
李晩秀以工曹言啓曰今此春奉審時宗廟瓦㽅執頉二十五坐永寧殿瓦㽅執頉七坐合三十二坐自臣曹各別精造與本署提調臣沈頤之戶曹判書臣李時秀廟司令李田秀眼同奉安于祭器欌之意敢啓傳曰知道
정조 20년
李勉兢以備邊司言啓曰知事李弘稷歸路病滯公州去月卒逝今將返葬於咸平地曾經二品擔軍題給載在法典依例分付於兩道何如傳曰允
정조 20년
朴宗來以刑曹言啓曰飯監韓廷佑京畿豐德府定配所押送飯監李仁禧各色掌李春彬各嚴杖一百放送之意敢啓傳曰知道
정조 20년
朴宗來以義禁府言啓曰中官李春洽朴成杓定配事承傳啓下矣李春洽黃海道文化縣朴成杓京畿仁川府定配而竝以承傳內辭意具罪目依例發遣府羅將押送于各其配所何如傳曰允
정조 20년
以廣州留守徐有隣狀啓雨澤農形事判付內啓下戶曹爲旀諸道巡營各處留司皆有測雨器而卽因先朝下敎自度支造送昭載備考文蹟則本府出鎭之後尙不下送該府雨澤狀聞測雨器水深形止未免闕却該曹事不察依受敎造送此後該府狀聞依他例爲之事分付爲良如敎
정조 20년
丙辰二月二十日卯時上御明政門文科重試試取仍詣春塘臺文科別試武科重試別試試取入侍時行都承旨蔡弘履行左承旨林濟遠行右承旨李晩秀假承旨李益運左副承旨李勉兢假承旨李肇源金啓洛金祖淳右副承旨朴宗來同副承旨尹光普假注書吳泰曾具得魯記注官馬思人金良倜檢校直閣金勉柱以次侍立訖上具翼善冠衮龍袍乘輿出永淸門詣明政門降輿陞座引儀唱試官以下入就位行禮文科試官讀券官右議政尹蓍東吏曹判書沈煥之刑曹參判趙鎭寬對讀官行副護軍金熙朝洪義浩李義駿李儒慶入就位行四拜禮訖以次進伏蓍東曰侵早勞動聖體若何上曰一樣矣蓍東曰王大妃殿氣候何如上曰一樣矣蓍東曰惠慶宮氣候何如上曰一樣矣蓍東曰今番南營動駕群情疑眩矣語未畢上曰今日當爲好言勿提他事可也況已從卿等之請乎仍命煥之書御題表曰唐李泌進身箋賦曰旣獻於朕非卿所有宣敎訖上曰欲戒新進躁進之風欲白文呈券者出去可也蓍東曰謝恩使今以不送定奪而節行則以今番差出謝使仍爲之事命下矣出疆尙遠而位著乏人正卿排擬尤爲苟艱云判府事樞銜今姑減下以爲隨窠擬除之地何如上曰依爲之蓍東曰卽見兩使行先來狀啓則謝恩使之不必差送太上皇令閣老宣旨於御榻上引接使臣之時其軫念之鄭重勤摯可知勢當遵依勿送頒詔別賜物謝恩及三節合竝與方物移準與使臣參宴四度謝皆於節使之行竝與二起方物而順付入送恐合事宜依下敎問之于領左相亦無異議故敢此仰達矣上曰依爲之節使則以今番差出謝使仍爲之可也出擧條上還乘輿出光德門入靑陽門詣春塘臺御大次引儀唱試官行禮武所試官考官右議政尹蓍東兵曹判書具㢞行副護軍徐有大漢城府左尹李漢豐參考官行副護軍吳泰賢閔致協朴應浩朴宗和入就位行禮訖以次進伏命煥之書別試御題賦曰槐陰滿庭懸題訖上曰重試武科先爲試取文所試官姑爲權退可也命書榻敎曰以文武重試試官仍爲對擧文武科別試殿試試官上曰武科呼不若非故犯則竝令赴試可也益運曰田弘稷今番重試父子同赴竝爲入格當依例拔去矣上曰其父赴科其子又赴人事駭然矣令別將決棍五度後拔去可也上曰今番武科初試入格十六人越射登科者爲十五人可謂初有矣命科次別試試券上敎蓍東曰此題何如蓍東曰題似易而難蓋以槐擬相以子譬陰善做不易矣上曰此是王晉公之所植矣晉公云吾雖不爲王傅官職兒子二郞必做堂植三槐卽子爲三公之意也蓍東曰然矣蓍東曰今榜取幾人乎命書傳敎曰今番重試對擧別試文科取三人又命書傳敎曰新恩政事當日爲之科次訖命書榻敎曰入格儒生待令通禮跪啓禮畢上乘輿由靑陽門光德門上曰輦路不爲植炬事未前有萬萬駭然命書榻敎曰工曹首堂上罷職諸堂一竝遞差該色郞廳拿處由明政門入永淸門還內諸臣以次退出
정조 20년
丙辰二月二十日酉時上御便殿重試科次入侍時行右承旨李晩秀左副承旨李勉兢假注書具得魯記注官金良倜記事官吳泰曾讀券官右議政尹蓍東吏曹判書沈煥之刑曹參判趙鎭寬對讀官行副護軍洪義浩金熙朝李儒慶李義駿以次進伏訖上曰試券入之試官進前考券可也蓍東曰今榜取幾人乎命書傳敎曰今番重試文科取十人上曰自表先考而兩題中選之多少當從兩券中製之優劣矣上曰丁巳年重試前例考出於日記及吏兵曹謄錄可也科次訖上曰今番入格無非有文名者可謂善考矣上曰冊封之言雖非乾隆之親所云云而閣老言於使臣則此必是乾隆之意也今年之請與不請更對卿等登筵相議爲之矣蓍東曰待領相登筵議之似好矣命書傳敎曰翰圈明日爲之又命書榻敎曰別兼春秋當付人令該曹口傳單付待開門牌招仍命退諸臣以次退出
정조 20년
行都承旨蔡弘履坐行左承旨林濟遠坐直行右承旨李晩秀坐左副承旨李勉兢坐右副承旨朴宗來坐直同副承旨尹光普坐注書二員未差假注書吳泰曾仕具得魯仕直事變假注書任俊常仕
정조 20년
李勉兢以都摠府言啓曰今日入直內三廳武兼禁軍及軍兵等中日習射請出標信傳曰知道
정조 20년
李晩秀啓曰來二十五日朝參日次而親臨放榜相値頉稟之意敢啓傳曰知道
정조 20년
朴宗來啓曰大司憲徐有臣未肅拜執義李城輔持平金宗發李萬運在外掌令吳鵬南韓興裕呈辭監察茶時之意敢啓傳曰知道
정조 20년
傳于李勉兢曰左副承旨入侍
정조 20년
李勉兢啓曰左議政蔡濟恭又使錄事來納命召何以爲之敢稟傳曰命召之際非待命而旣傳還納纔納旋送卽常格之外姑爲捧留以待入城後傳致事該房知悉尙處江外處義太過安心入城事偕來史官傳諭
정조 20년
傳于李晩秀曰重試入格文臣入侍
정조 20년
尹光普啓曰事變假注書閔命爀身病猝重勢難察任今姑改差何如傳曰允
정조 20년
閔命爀改差代以李游夏爲事變假注書
정조 20년
李游夏在外代以任俊常爲事變假注書
정조 20년
傳于朴宗來曰誓戒隔日寒食差祭執事官難以塡差云卿宰侍從堂上堂下違牌坐罷及不敍罷削人竝敍用
정조 20년
傳于李晩秀曰侍從居中人竝蕩滌
정조 20년
傳于李勉兢曰遠人收攬奚獨文蔭朝士爲然雖於超距擧石之輩未嘗不留意奬拔北關之六兩二百步能射者趙明載選置壯勇衛旋除宣沙浦好窠同時收用之關西表建瞻亦能遠射百五六十步今榜重試又以五十步近處入格此等人不可不拔例收用寧城僉使見窠令該曹單付唱榜後下送而今榜武科重試壯元皆出於關西而或除堂上實職或除西路邊將者蓋欲使河朔健夫倍激膽略以此意下諭于關西道帥臣各於興武貢武之院大書揭板仍將此敎輪示道內列邑俾有干城腹心之效
정조 20년
以水原留守趙心泰狀啓外營左右列親軍衛春等都試試取人等姓名矢數後錄事判付內啓下兵曹今行多日露處勞役旣多且其軍容漸至鍊熟極爲可嘉第一第二名特竝直赴殿試付之榜末卽令畿伯撥馬知委外使處唱榜及良使之起送爲良如敎
정조 20년
以武科重試甲科第一人韓守憲送東單子傳于尹光普曰加資今日政付兵批實職事分付
정조 20년
以武科重試人部將曺慶信等陞六單子傳于尹光普曰出六窠積滯之時不可又付虛司果仍其窠行參上之職待其陞遷依例以參下差代事分付
정조 20년
以武科甲科第一人李應泰送東單子傳于尹光普曰十六人初試十五人入格可謂初見況皆是平壤而餘一人又是龍崗人關西武士之武藝超等極爲可嘉何必送東道內僉使別將中如有滿瓜者今政差送事分付
정조 20년
傳于朴宗來曰吏判事豈上疏之事亦豈持難之事乎從重推考旣經府使且有特敎何必作爲階梯重試人柳協基直以加資特爲下批當刻啓下
정조 20년
吏曹口傳政事別兼春秋二單徐有聞洪樂游
정조 20년
有政吏批判書沈煥之進參判黃昇源式暇參議宋煥箕在外行左承旨林濟遠進以李景溟爲副修撰申思運爲工曹判書黃昇源爲知春秋李致中爲內醫提調金翊休爲工曹參判徐郁修爲工曹參議李鍾徽爲尙衣主簿都監都提調蔡濟恭仍任事承傳掌樂正申鳳朝今加通政重試文科甲科第一人副校理徐有鍊副司直李日運已上今加通政重試前資窮準職依法典陞堂上副司直柳協基今加通政特爲加資事承傳同春秋單黃昇源
정조 20년
兵批判書具㢞進參判李太亨病參議李東馨病參知宋銓入直進左副承旨李勉兢進以崔爲同知李潤春爲內禁將尹悌東爲文兼金夏璉爲訓鍊判官金聖浩爲部將同知金壽澤護軍宋鍈副護軍李魯述姜忱副司直趙章漢李重蓮蔡弘直副司果申絢李東煥任天常尹永儀曺慶信李國世朴鼎煥司勇張胤宗竝單付
정조 20년
再政以李惟秀爲宣傳官部將二單曺慶信朴鼎煥武兼二單李國世申義權及第韓守憲今加折衝加資事承傳僉知單韓守憲訓鍊判官金夏璉成均館直講李錫垕相換寧城僉使單表建瞻
정조 20년
以中官梁濟漢原情啓目傳于朴宗來曰假稱長番中官此供辭勿施其委折使之草記而該堂推考
정조 20년
李晩秀以禮曹言啓曰來三月初三日大報壇親祭時省牲省器之節依例以親臨磨鍊擧行乎敢稟傳曰親臨磨鍊可也
정조 20년
朴宗來以兵曹言啓曰謝恩使以不送定奪矣所把驛馬亦爲置之事各該道監司處行移之意敢啓傳曰知道何去而今始草記乎星火知委可也
정조 20년
朴宗來以備邊司言啓曰以江華留守金履翼狀啓殿試進定日字該曹更無知委臣亦不能致察本府直赴人等或有未及赴試之歎惶恐待罪事傳曰豈有如許事體其在嚴科場重國試之道不可歇勘卿與該堂事過後令廟堂草記勘罪事命下矣今此文武科殿試初以今月二十五日擇日啓下矣因特敎以十九日進定則該曹卽當知委各道使文武赴擧人趁此日來待而不卽擧行至有沁都武士未及赴試之事事關科試宜有罪責當該禮兵曹堂上捧現告罷職雖以該守臣言之旣聞日字之進定則預宜知委起送當赴之人而不此之爲直赴擧子之未赴殿試者至於二人罪在不察亦宜論勘而當初除拜出自特補則自下有不敢循例請譴江華留守金履翼爲先從重推考何如傳曰允禮兵曹堂上爲先越俸一等可也
정조 20년
李勉兢以御營廳言啓曰依下敎壯勇營拘留先來軍官洪垿移囚本廳之意敢啓傳曰知道
정조 20년
蔡弘履以賑恤廳言啓曰中部漢原東邊契任掌鄭五壯今月二十日本洞路傍得二歲遺棄女兒同里居良女趙召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 20년
李勉兢以一所巡廳言啓曰去夜二更三點量犯夜人幼學朴宗承執捉依例移送秋曹之意敢啓傳曰知道
정조 20년
李勉兢以二所巡廳言啓曰去夜二更三點量犯夜人刑曹律學生徒鄭弘喆執捉依例移送秋曹之意敢啓傳曰知道
정조 20년
朴宗來以刑曹言啓曰因一二所巡廳啓辭去夜二更量犯夜人幼學朴宗承律學生徒鄭弘喆移送秋曹事命下矣朴宗承鄭弘喆等依更數各決笞五十度放送之意敢啓傳曰知道
정조 20년
朴宗來以刑曹言啓曰因沈憲永嚴杖草記批旨內後坐起時加杖二十度草記事命下矣依傳敎罪人沈憲永加杖二十度之意敢啓傳曰只云加杖不言遲晩與否如許法理在於何許律例卿則推考後坐起時加杖嚴問期於得情以聞可也